tomron87/hebrew-wikipedia-sentences-corpus huggingface dataset:
ב-11 באוקטובר במחזור הלפני אחרון של הטורניר במשחק מול צ'ילה, פלקאו כבש צמד בשני פנדלים בדקות ה-75 וה-83 שהשוו את התוצאה לשוויון 3-3, שהבטיח את העפלתה של קולומביה למונדיאל לאחר שנעדרה ממנו מאז מונדיאל 1998. פלקאו סיים את קמפיין המוקדמות עם תשעה שערים, וסה"כ הגיע ל-20 שערים בנבחרת.
בכך הוא השתווה לחלוץ העבר , במקום השני בטבלת מלכי השערים של נבחרת קולומביה בכל הזמנים.
בעקבות הפציעה שלו ב-22 בינואר 2014 במדי מונקו והניתוח שעבר, פלקאו החמיץ את המונדיאל בו קולומביה העפילה לשלב רבע הגמר לראשונה בתולדותיה.
לפני כן, פלקאו עוד הביע את תקוותו להשתקם לפני המונדיאל, וב-13 במאי הוא אף נכלל בסגל המורחב של 30 שחקנים שפרסם המאמן חוסה נסטור פקרמן לקראת המשחקים.
ב-3 ביוני במסיבת עיתונאים רשמית שקיימה ההתאחדות הקולומביאנית, נודע באופן סופי כי פלקאו לא ייקח חלק במשחקי המונדיאל.
ב-5 בספטמבר 2014, ערך הופעה ראשונה במדי הנבחרת מאז פציעתו, במשחק ידידות נגד שהסתיים בהפסד קולומביה 1-0. ב-10 באוקטובר כבש במשחק ידידות בין קולומביה לאל סלוודור, לאחר כמעט שנה מאז שערו האחרון במדי הנבחרת.
ב-26 במרץ 2015 כבש צמד ובישל שער נוסף בניצחון קולומביה 0–6 על במשחק ידידות.
ארבעה ימים לאחר מכן, כבש שער נוסף בניצחון קולומביה 1–3 על .
ב-6 ביוני כבש את השער היחידי לזכות קולומביה בניצחון 0–1 על נבחרת במשחק הכנה לקראת קופה אמריקה 2015. בכך הגיע פלקאו ל-25 שערים בנבחרת, והשווה את שיאו של ארנולדו איגוארן.
בקופה אמריקה 2015 פתח פלקאו בשלושת משחקי הבית המוקדם של קולומביה, אך לא הצליח לכבוש.
קולומביה סיימה במקום השלישי בבית ועלתה לשלב רבע הגמר נגד נבחרת .
פלקאו נכנס כמחליף במשחק זה בדקה ה-74 במקומו של ג'קסון מרטינס.
המשחק הסתיים בתוצאה 0-0 ועבר לדו-קרב פנדלים; פלקאו כבש את הפנדל השני לזכות קולומביה, אך בסיום הדו-קרב קולומביה הוכרעה 4–5 והודחה מהטורניר.
בעקבות היכולת החלשה שהציג במדי צ'לסי ופציעה שעבר, פלקאו לא נטל חלק במשחקי קופה אמריקה 2016 במדי קולומביה.
ב-4 בנובמבר 2016 זומן פלקאו לסגל קולומביה לקראת משחקי הנבחרת בקמפיין מוקדמות מונדיאל 2018 נגד צ'ילה וארגנטינה, לאחר שלא שיחק במדיה מעל שנה.
משחקו האחרון בנבחרת לפני כן היה ב-13 באוקטובר 2015 במסגרת מוקדמות מונדיאל 2018 בהפסד קולומביה 0–3 לאורוגוואי.
במשחק נגד צ'ילה שהסתיים בתוצאה 0-0 הוא נכנס כמחליף, ובהפסד לארגנטינה 0–3 הוא פתח בהרכב הנבחרת.
ב-7 ביוני 2017 כבש פלקאו בתיקו 2-2 במסגרת משחק ידידות של קולומביה נגד נבחרת ספרד.
המשחק הסתיים בתוצאה 1-1, תוצאה שהספיקה לקולומביה כדי להעפיל למונדיאל 2018 ולפרו כדי להגיע לשלב הפלייאוף הבין-יבשתי נגד ניו זילנד.
לקראת סיום המשחק, נראה פלקאו משוחח עם שחקני פרו; דבר שהוביל לטענות בתקשורת כי פלקאו עדכן אותם בתוצאות המשחקים האחרים, כדי שהמשחק יסתיים בתוצאת התיקו הרצויה לשתי הנבחרות.
הוא נכלל בסגל הנבחרת למונדיאל 2018 ופתח בכל ארבעת המשחקים של קולומביה, שהודחה בשלב שמינית הגמר על ידי בדו-קרב פנדלים.
עוד קודם לכן בשלב הבתים, כבש פלקאו את השער השני מול בניצחון 0–3 ב-24 ביוני באק בארס ארנה שבקאזאן.
אביו של פלקאו, רדאמל גרסיה, היה אף הוא כדורגלן ששיחק באופן מקצועני בעמדת המגן בקולומביה.
הוא החליט להוסיף לבנו רדאמל את שמו האמצעי, "פלקאו", כהוקרה לכדורגלן העבר הברזילאי פאולו רוברטו פלקאו.
פלקאו נשוי ללורליי טארון, זמרת ארגנטינאית.
אליפות אמריקה הדרומית בכדורגל עד גיל 20 (1): 2005
מקום בנבחרת השנה של אמריקה הדרומית (1): 2007
השחקן המצטיין של הליגה הפורטוגזית (1): 2011/2010
מלך השערים של הליגה האירופית (2): ,
השחקן המצטיין של הסופר קאפ האירופי (1): 2012
מקום בנבחרת השנה של ארגון השחקנים הבינלאומי (1): 2012
ספורטאי השנה בספרד של המגזין GQ (1): 2012
הכדורגלן הטוב ביותר של Globe Soccer(1): 2012
מקום שלישי במועמדות לפרס שחקן השנה של המגזין Onze Mondial(1): 2012
מקום שישי ברשימת הגארדיאן של 100 הכדורגלנים הטובים בעולם.
השחקן הראשון בהיסטוריה שכובש שלושער בסופר קאפ האירופי מאז שמשוחק בו משחק אחד.
אחד מתוך כדורגלנים ספורים שכבשו חמישה שערים במשחק אחד בלה ליגה.
שיא כיבושים לקמפיין בליגה האירופית (17).
רדאית או רדאי (געז: "ረዳኢ") הוא מנהיג יהודי מביתא ישראל שחי במאה ה-16. במקורות מוצג רדאית כראש העיר של משחא, כמלך סמין, וכעובד אדמה.
במקורות אלו מוזכר רדאית כאיש שקרא ושינה את שמות ההרים ויישובי היהודים לשמות מהמקרא.
רדאית מוזכר לראשונה במקורות הנוצריים כמנהיג שניהל את המערכה של 1559–1560 כנגד צבאות האימפריה האתיופית: .
מערכה זו הייתה מוצלחת שכן האתיופים נחלו תבוסה.
רדאית היה גם אחד מהמצביאים שהנהיגו את המלחמה בקיסר סרצה דנגל באוקטובר-דצמבר 1579. לפי המקורות הנוצריים סירב רדאית להעלות מס לקיסר וסיבה זו שימשה כעילה לאתיופים לפתוח במערכה כנגד סמין.
במהלך המערכה לוחמים ותושבים יהודים רבים נהרגו.
בעקבות המערכה הכושלת וכדי למנוע אבדות נוספות לביתא ישראל רדאית הסגיר עצמו, האתיופים כבלו אותו בשלשלאות והגלהו לווג' שבשאווה.
ויליאם "רד" הולצמן (William "Red" Holzman; 20 באוגוסט 1920 - 13 בנובמבר 1998) היה שחקן ומאמן NBA יהודי-אמריקאי.
היה מאמנה הראשי של הניו יורק ניקס בשנים 1967–1982 (למעט שנה אחת).
הולצמן נולד בברוקלין, ניו יורק בשנת 1920, להורים יהודים מהגרים – אמו הייתה רומניה ואביו רוסי.
הוא שיחק כדורסל בתקופת התיכון באמצע שנות ה-30. לאחר מכן עבר לאוניברסיטת בולטימור ומשם לסיטי קולג' של ניו יורק, שם שיחק כדורסל במשך שנתיים עד לסיום לימודיו ב-1942. הולצמן הצטרף לצי האמריקני באותה שנה, ושיחק בקבוצת הכדורסל של הבסיס בנורפוק.
הולצמן שוחרר משירותו בשנת 1945 והצטרף לרוצ'סטר רויאלס מליגת ה-NBL (גלגולה הנוכחי של הקבוצה הוא סקרמנטו קינגס).
הוא הוביל אותה לאליפות בעונתו הראשונה בה, ונבחר לרוקי באותה שנה.
הולצמן המשיך עם קבוצתו במהלך מעברם לליגת ה-NBA, וב-1951 היה שותף לאליפות בה זכתה הקבוצה.
בשנת 1953 הולצמן עבר לאטלנטה הוקס, ושנה אחר כך פרש ממשחק ושימש כמאמן הראשי של הקבוצה.
במהלך עונת 1956-57, הולצמן הובילם למאזן של 19 הפסדים מתוך 33 משחקיהם הראשונים (אז הקבוצה שיחקה בסנט לואיס), ופוטר.
בשנת 1957 הצטרף לניו יורק ניקס בתור סקאוט, וב-1967 מונה למאמנם ראשי והמשיך בתפקיד על לפרישתו ב-1982 (בשנת 1977 הוחלף על ידי ויליס ריד, אך חזר שנה לאחר מכן).
קבוצת ניו יורק ניקס לא משתמשת מאז במספר 613 כאות כבוד עבורו - זהו מספר הניצחונות שהשיג בתור המאמן הראשי שלהם.
ב-1970 הוכתר כמאמן השנה ב-NBA על מאמציו הרבים שהובילו לאליפות הניקס, וב-1985 זכה להיכנס להיכל התהילה של הכדורסל.
בשנת 1996, הולצמן נבחר לאחד מעשרת המאמנים הגדולים בתולדות ה-NBA.
הולצמן גר עם אשתו בלונג איילנד.
בשנת 1998 חלה בלוקמיה, ובאותה שנה נפטר במרכז הרפואי היהודי בלונג איילנד, ניו יורק.
רד דיר היא עיר במרכז אלברטה, קנדה.
היא נמצאת במרכזה של רצועת היישובים המרכזית של אלברטה, המכונה "פרוזדור קלגרי-אדמונטון", ומוקפת במחוז רד דיר.
זו העיר השלישית המיושבת ביותר בפרובינציית אלברטה, לאחר קלגרי ואדמונטון.
העיר ממוקמת באזור פארק אספן, אזור חקלאי העשיר גם בנפט.
האזור הסובב אותה הוא אזור מרכזי להפקת נפט.
לפי מפקד האוכלוסין המוניציפלי משנת 2021, אוכלוסיית העיר רד דיר מנתה 100,844 אנשים.
רד בנד סוסייטי הייתה סדרת טלוויזיה אמריקאית מסוגת קומדיית נעורים-דרמה רפואית המספרת על קבוצת נערים שגרה יחדיו במחלקת ילדים בבית החולים "אושן פארק" שבלוס אנג'לס.
ההתמודדות עם המחלות השונות מחברת בין הילדים, כאשר סמל החברות והאחווה ביניהם הוא צמיד אדום שהם עונדים על ידם.
העלילה בסדרה היא סביב האינטראקציה של הילדים החולים עם אנשים שונים במחלקה, וכן סביב סיפורי ההתמודדות עם המחלה.
מקורה של הסדרה היא בספרדית ושמה "Polseres vermelles".
אוקטביה ספנסר – דנה ג'קסון, אחות קשוחה ששולטת במחלקת הילדים.
דייב אנאבל – ד"ר אדם מק'אנדרו, מנתח מקצועי המטפל ברוב הילדים.
סיירה בראבו – אמה צ'וטה, מטופלת אנורקסית בעלת אינטליגנציה גבוהה.
גריפין גלוק – צ'ארלס "צ'ארלי" האטצ'ידסון, מטופל בקומה, שהוא גם מספר העלילה.
זואי לוין – קארה סאודרס, מעודדת עם בעיית לב.
רבקה ריטנהאוס – בריטני דובלר, אחות חדשה ואנרגטית.
צ'ארלי רואו – לאו רות', מטופל שחלה בסרטן, ונאלצו לקטוע את רגלו.
הוא עובר שיקום בבית החולים.
נולן סוטילו – ג'ורדי פאלאסיוס, מטופל חדש החולה בסרטן ברגלו.
אסטרו – דאשיל "דאש" הונסי, מטופל עם סיסטיק פיברוזיס, חברו הטוב ביותר של לאו.
וילסון קרוז – קנג'י גומז רגון, אח בבית החולים.
דארן קאגאסוף – האנטר קול, שורד לוקמיה, שזקוק להשתלת כבד.
תומאס איאן ניקולס – ניק האטצ'ידסון, אביו של צ'ארלי
סוזאן פארק – מאנדי האטצ'ידסון, אמו של צ'ארלי.
אדריאן לסטר – ד"ר לארי נדאי, רופא מפורסם שהובא לבית החולים כדי לעזור לצ'ארלי.
מאנדי מור – ד"ר ארין גרייס, גרושתו של ד"ר מקאנדרו.
גריפין דון – ראובן גרסייה, מטופל לשעבר בבית החולים.
קאטאלינה סאנדינו מונרו – אווה פלסיוס, אמו של ג'ורדי.
אנדרה פארקר – שרה סאודרס, אמה של קארה.
טרישיה אוקליי – דניאלה, אמה החורגת של קארה והמטפלת שלה לשעבר.
ניקולס באצ'טל – ג'ורדי בילדותו.
ג'ס מקאלן – אשלי קול, אחותו של האנטר.
ג'סיקה לו – מיי, חברתו של דאש שפגש באינטרנט, היא לוקה בסיסטיק פיברוזיס.
רבקה מקפארלנד – סילביה רות', אמו של לאו.
ג'ון אלן נלסון – ג'ון צ'וטה, אביה של אמה.
מרין הינקל – קרולין צ'וטה, אמה של אמה.
בררטילה דמאס – אלמה קוינטנה לאון, סבתו של ג'ורדי.
קנדי ברייס - משחקת את דמותה של פינלי צ'וטה, אחותה הקטנה של אמה.
בלה ת'ורן - משחקת את דמותה של דליני שאו, כוכבת פופ מתבגרת.
הסדרה מתקיימת בבית החולים "אושן פארק" שבלוס אנג'לס שאליו מגיעים מטופלים שחולים במחלות קשות.
העלילה מציגה את יחסם אחד לשני וההתמודדות האישית של כל אחד מהם בעקבות הקשיים שהם חווים.
הם מסמנים את חברותם באמצעות הצמיד האדום שיש לכל מטופל.
הסדרה סובבת סביב המספר, שעוזר למטופלים כאשר הם נכנסים לניתוח.
פרקיםתקציריםפרק 1פרק אחד הוא הפיילוט, שמספר על עלילת הסדרה בקצרה.פרק 2לאו מתעצבן כאשר ניתוחו של ג'ורדי לא הולך כהלכה.
באותו הזמן משפחתה של קרה משתמשת בכוחם כדי להעלות אותה לראש רשימת המטופלים להשתלת לב, אבל הם לא שמו לב למשהו שהיה יכול לעזור.פרק 3לג'ורדי יש ביקור מפתיע מעברו.
באותו הזמן קרה ממשיכה לעצבן את האחות ג'קסון.פרק 4חברות חדשה מתחילה כאשר ג'ורדי מתחיל את טיפולו.
אמה הולכת לנשף הראשון שלה ולאו מוצא את עצמו במצב לא נעים.פרק 5הפרטים על תאונתו של צ'ארלי נחשפים, מה שגורם לדילמה עבור האחות ג'קסון.
באותו הזמן ג'ורדי מקבל קצת חופש.פרק 6לאו נוטש את אמה, ולכן ג'ורדי מנסה למלא את מקומו.
באותו הזמן מטופל חדש מגיע לבית החולים ומטלטל את קרה.
האחות ג'קסון נואשת להשאיר את צ'ארלי בבית החולים, כך גם חושבת חברתו לשעבר של ד"ר מקאנדרו, ד"ר גרייס.פרק 7האחות ג'קסון מקבלת תמיכה מקרה, האנטר, ג'ורדי ודאש כשהעבר חוזר אליה.
באותו הזמן אמה פוגשת לראשונה את חבריו של לאו ומטופל עובר שינויים רציניים.פרק 8יש דוקטור חדש בבית החולים אחרי שהומלץ על ידי האחות ג'קסון, אבל היא מתחילה לחשוב שנית אחרי שהסתכלה על שיטותיו.
באותו הזמן אמה, דאש וג'ורדי מחפשים מתנה.
קרה לומדת את האמת על האנטר.פרק 9כוכבת פופ מגיעה לבית חולים.
באותו הזמן האהבה בין קרה להאנטר פורחת כאשר קשרם מתחזק.
ד"ר מקאנדרו מקווה להחזיר את אהבתה של ד"ר גרייס.
אמה ולאו מתחילים להתחבר מחדש.פרק 10אמה חוזרת הביתה ולומדת סוד מפתיע, ג'ורדי מחליט לעבור על החוק.
לאו וקרה יוצאים מהבית חולים ליום, האנטר מקבל תמיכה מדאש כאשר הוא עומד לעבור ניתוח מסוכן, האחות ג'קסון וד"ר נדאיי מנסים לקבל תגובה מצ'ארלי.פרק 11חזרה לא מצופה מרמזת על הגעתה של בגידה.
באותו הזמן מטופל נלחם כדי להשתחרר ומטופל הפסיד בקרב קשה.פרק 12אבדה קשה קורית בבית החולים, מה שגורם לתקווה אצל מטופל אחר.פרק 13חיי האהבה של דאש יכולים לגרום לתוצאות מסוכנות.
אהבתם של האחות ג'קסון וד"ר נדאיי עולה דרגה.
אמה וקרה מתמודדות עם בעיות משפחתם.
אפרים ג'וזף "רד" רוצ'ה היה כדורסלן ומאמן כדורסל אמריקאי, אשר שיחק בליגת ה-NBA בין השנים 1947–1957. בעונת זכה באליפות ה-NBA כשחקן סירקיוז נשיונלס, ולאורך הקריירה השתתף פעמיים במשחק האולסטאר ורשם ממוצעים כוללים של 10.9 נקודות, 6.6 ריבאונדים ו-2.0 אסיסטים למשחק.
במשחק השני של סדרת חצי גמר המזרח 1953 בין סירקיוז לבוסטון, אשר נגרר ל-4 הארכות, שיחקו רוצ'ה ופול סימור 67 דקות – ומאז הם מחזיקים יחדיו בשיא למספר דקות במשחק פלייאוף.
רוצ'ה נולד וגדל בעיר הילו שבהוואי, ובין השנים 1943–1947 למד באוניברסיטת המדינה של אורגון.
בעונת 1946/1947 סייע לקבוצת הכדורסל של האוניברסיטה להעפיל לטורניר אליפות המכללות, לראשונה בתולדותיה, ובסיומה נבחר לחמישייה השנייה של העונה בליגת המכללות (Second-team All-American).
בדראפט ה-BAA 1947 נבחר רוצ'ה על ידי קבוצת טורונטו האסקיז, אשר מיד לאחר מכן התפרקה, וב"דראפט הפיזור" שנערך על שחקניה נבחר על ידי סנט לואיס בומרס.
במשך 43 שנים היה השחקן היחיד בתולדות ה-NBA שמוצאו בהוואי, עד שהצטרף לליגה סדריק סבאלוס בשנת 1990. ב-3 עונותיו בקבוצה קלע 11.6 נקודות למשחק.
באפריל 1950 התפרק גם מועדון הבומרס, ורוצ'ה עבר לבולטימור בולטס במסגרת דראפט הפיזור.
לאורך עונתו היחידה בבולטימור קלע 13.1 נקודות למשחק, ובמהלכה נבחר להשתתף במשחק האולסטאר הראשון של ה-NBA.
לקראת עונת הועבר רוצ'ה בטרייד לסירקיוז נשיונלס, בתמורה לפרד סקולארי ואלכס האנום.
בעונת קלע 11.3 נקודות למשחק והיה אחד משחקני המפתח של הקבוצה, לצד דולף שייס, פול סימור, ג'וני קר וארל לויד, אשר הובילו את סירקיוז לזכייתה הראשונה באליפות ה-NBA.
בעונת שיחק עבור פורט ויין פיסטונס, בטרם פרש ממשחק בגיל 33.
במהלך עונת מונה למאמן דטרויט פיסטונס, במקומו של צ'ארלס אקמן.
בפלייאוף של אותה עונה הודחו הפיסטונס בגמר האזור המערבי, ובפלייאוף 1959 הפסידו כבר בסיבוב הראשון.
לאחר שפתחה את עונת עם מאזן שלילי 13–21, פיטרה דטרויט את רוצ'ה ומינתה במקומו את דיק מקגווייר.
בתקופתו בקבוצה רשמו הפיסטונס מאזן כולל של 65 ניצחונות ו-88 הפסדים (42.5%).
בין השנים 1963–1973 שימש כמאמן קבוצת הכדורסל של אוניברסיטת הוואי במנואה.
בעונת 1971/1972 העפילה הקבוצה לראשונה בתולדותיה לטורניר אליפות המכללות.
ב-13 בפברואר 2010 נפטר רוצ'ה כתוצאה ממחלת הסרטן, בגיל 86.
רֵד נֵק הוא כינוי לאמריקאי כפרי לבן נתפס כממעמד סוציו-אקונומי נמוך, חסר השכלה, עובד-כפיים ממדינות דרום ארצות הברית.
הכינוי מתקשר עם שמרנות, הומופוביה, גזענות (בפרט נגד אפרו-אמריקאים, היספנים ולעיתים גם יהודים), תמיכה בזכות האזרח לשאת נשק ויש מי שיטען שהרד נק מתנגדים לתקינות פוליטית.
הכינוי נחשב למעליב, אף שתושבי הדרום משתמשים בכינוי על מנת לכנות זה את זה ואת עצמם בהומור.
הכינוי מקביל במידה מסוימת ל"זבל לבן", אף שרד נק נושא פחות מטען ביקורתי ממנו.
הכינוי מקביל גם ל"קראקר" (cracker, בן טקסס, צפון פלורידה או ג'ורג'יה) ו"הילבילי" (תושבי דרום רכס הרי האפלצ'ים והרי אוזארק.
"הילבילי" הוא כינוי לאדם המתגורר באזור ספר, עני, בור, חסר חינוך, ומטופל בילדים רבים.
ב-1893 הופיע דיווח על חוואים לבנים בדרום העובדים קשה תחת כיפת השמיים ובעקבות כך ערפם אדום וצרוב-שמש.
הביטוי הופיע כבר ב-1891 בתעמולת בחירות כביטוי לא-פוגעני, שקורא ל"רד נקס" לצאת ולהצביע עבור האינטרסים שלהם.
בסביבות 1900 היה "רד נקס" כינוי לחברי המפלגה הדמוקרטית כפריים עניים מהדרום.
קבוצה זו ניצבה בפרט נגד העשירים והמשכילים ממדינות ניו אינגלנד.
רד וינגס איירליינס היא חברת תעופה רוסית שמרכזה בנמל התעופה הבינלאומי דומודדובו, במוסקבה, רוסיה.
מספקת שירותי נוסעים ושירותי מטען.
רד וינגס הוקמה בשנת 1999 תחת השם VARZ-400, על שם ראשי התיבות הרוסיים של מפעל Vnukovo Avia.
שמה שונה בשנת 2001 לאיירליינס 400, לפני שאומץ השם הנוכחי בשנת 2007.
חברת התעופה הייתה בבעלותו של איל ההון הרוסי אלכסנדר לבדב, שביקש ליצור חברת תעופה מוזלת שתורכב ממטוסים מתוצרת רוסית והורכבה תחילתה ממטוסי טופולב מודרניים מדגמי טופולב-204-100B מטוסים סילוניים דו-מנועיים עם 210 נוסעים.
לחברה היה צי של עשרה מטוסי 204-100B (מטוס אחד התרסק ליד נמל התעופה הבינלאומי ונוקובו ב-29 בדצמבר 2012) וכן ביקשה גם לרכוש איירבוס A320 ואולי איירבוס A321.
לבדב היה גם בעל 49% מחברת התעופה הגרמנית Blue Wings, שהייתה אמורה להיות חברת אחות של רד וינגס.
עם זאת, ב-13 בינואר 2010, Blue Wings הפסיקה את פעילותה והודיעה על פשיטת רגל, בעקבות המשבר הפיננסי העולמי שהרחיק משקיעים.
לאחר התרסקות טיסה 9268 בדצמבר 2012, בוונוקובו, יזמו רשויות התעופה הרוסיות בדיקת חירום של כלל חברות התעופה ותחזוקת ציי המטוסים והביאה לביטול רישוי החברה ב-4 בפברואר 2013. חברת התעופה הפסיקה את פעילותה יום קודם, והבעלים אלכסנדר לבדב הודיע כי החברה לא תשוב לפעילות.
ב-4 באפריל 2013 מכרה NRC את קבוצת "גוטה" של חברת "רד וינגס איירליינס" תמורת רובל אחד (במקרה זה נותרו מטוסים מושכרים מחברת "איליושין פיננסים" שבבעלות NRC).
הבעלים החדשים תכננו להגדיל את צי המטוסים ל-10–15. חברת התעופה התכוונה לקנות מטוסים רוסיים בלבד.
ב-25 באפריל 2013 הוכרז כי בראש חברת התעופה רד וינגס עומד סרגיי בלוב - המנכ"ל הקודם של חברת התעופה "רוסיה".
ב-18 ביוני 2013 חידשה הסוכנות הפדרלית לתחבורה אווירית את רישוי התפעול של החברה ואפשרה לה לבצע טיסות מסחריות של נוסעים ומטען.
ב-22 ביוני חידשה חברת התעופה טיסות שכר.
ב-12 ביולי חידשה חברת התעופה טיסות סדירות ממוסקבה.
כדי להגדיל את הכוח העסקי, רד וינגס וחברת נורדאוויה החליטו להתמזג.
ב-20 בספטמבר 2018 הוכרז כי החברה תעבור מיתוג מחדש.
צי המטוסים כולל את המטוסים הבאים החל מאוגוסט 2017:
+ צי המטוסים של רד וינגס Airlinesמטוסיםבשירותבהזמנהנוסעיםהערה C Y סך הכלאיירבוס A320-2004——180180איירבוס A321-2008——220220אירקוט MC-21-300—16מטוסים שהוזמנויסופקו משנת 2021סך הכל1216
במאי 2020 דווח כי על בסיס החברה תוקם חברת תעופה חדשה ב שתרכוש 60 מטוסי סוחוי סופרג'ט 100 ו-16 מטוסי MC-21.
על סיפונה היו שמונה אנשי צוות, מתוכם חמישה נהרגו ושלושת האחרים נפצעו קשה.
ב-22 באוגוסט 2018 כבה אחד ממנועי מטוס של חברת התעופה בניסיון ההמראה מנמל התעופה הבינלאומי באופה.
פרצה שרפה אך מערכות הכיבוי במטוס לא פעלו ובחקירת רשות התעופה האזרחית נמצא כשל מכני במטוס.
רד ולווט היא להקת בנות דרום קוריאנית שהוקמה ומנוהלת על ידי SM אנטרטיינמנט.
הלהקה הוכרזה רשמית ב-1 באוגוסט 2014 כאשר פורסם הסינגל הדיגיטלי Happiness.
בלהקה חברות חמש בנות; איירין, סולגי, וונדי, ג'וי וירי, שהצטרפה ללהקה במרץ 2015, לאחר פרסום המיני-אלבום הראשון שלהן, Ice Cream Cake.
מבחינה מוזיקלית, הפעילות של רד ולווט משקפת את שם הלהקה שלהם: הצד האדום ("Red") שלהן מסמל בעיקר את שירי הפופ, האלקטרוני, הפאנק וההיפ הופ, ואילו צד הקטיפה ("Velvet") שלהן מתמקד ב-R&B בהשפעת שנות ה-90 עם אלמנטים של בלדה וג'אז.
רד ולווט ערכו את הופעת הבכורה הרשמית שלהם ב־1 באוגוסט 2014 בתוכנית מיוזיק בנק.
השיר הראשון שלהם "Happiness" שוחרר דיגיטלית ב־4 באוגוסט.
קליפ המוזיקה המקורי של "Happiness" צבר יותר משני מיליון צפיות ביוטיוב ב־24 השעות הראשונות לאחר שחרורו, אך הוסר עקב מחלוקת על תמונות רקע בעייתיות והוחלף בגרסה ערוכה.
השיר "Happiness" היה קליפ הקיי־פופ הרביעי הנצפה ביותר בעולם באוגוסט 2014. רד ולווט הפכו ללהקת הקיי־פופ הראשונה ששיר הבכורה שלה נכנס למצעד השירים הדיגיטליים של בילבורד, שם דורג במקום הרביעי.
הלהקה שחררה את השיר הדיגיטלי השני שלה, "Be Natural", ב־13 באוקטובר 2014, הן החלו בקידום השיר ב־9 באוקטובר, והופיעו איתו לראשונה בתוכנית M Countdown.
השיר דורג במקום ה-33 במצעד הדיגיטלי של Gaon ובמקום ה-6 במצעד השירים הדיגיטליים של בילבורד.
בפברואר 2015 הודיעה SM אנטרטיינמנט כי חברת SM Rookies לשעבר, ירי, תצטרף רשמית ללהקה ב־11 במרץ 2015. ירי הייתה אחת מחניכות SM Rookies שנותרו, והופיעה בקליפ של הלהקה לשיר "Happiness".
היא הוצגה לראשונה לציבור דרך סרטון Rookie Station ובהופעה קבוצתית במסגרת SM Town Live World Tour IV .
לאחר יציאת הסינגל "Automatic", המיני־אלבום הראשון של הלהקה, Ice Cream Cake, יצא ב־17 במרץ 2015 וזכה להצלחה ביקורתית ומסחרית.
הסינגל השני של המיני־אלבום, "Ice Cream Cake", סימן את הפריצה המסחרית של הלהקה.
ב־27 במרץ רד ולווט זכו בפרס הראשון שלהן בתוכנית מוזיקה, כאשר זכו בתוכנית מיוזיק בנק של רשת KBS, והמיני־אלבום הפך לאלבום הנמכר ביותר של להקת בנות בדרום קוריאה במחצית הראשונה של 2015 במצעד Hanteo.
ב-9 בספטמבר 2015, רד ולווט הוציאו לאור את אלבום האולפן הראשון שלהן, The Red, וגם הוא זכה להצלחה ביקורתית ומסחרית.
האלבום דורג במקום הראשון במצעד האלבומים העולמי של בילבורד ובמצעד האלבומים של Gaon, והופיע ברשימת "10 האלבומים הטובים ביותר בקיי־פופ לשנת 2015" של בילבורד.
שיר הנושא "Dumb Dumb" הגיע למקום השני במצעד Gaon ולמקום השלישי במצעד השירים הדיגיטליים של בילבורד, וזכה במקום הראשון ברשימת "20 שירי הקיי־פופ הטובים ביותר של 2015" של מגזין Dazed.
ב-17 במרץ 2016, רד ולווט הוציאו לאור את המיני-אלבום השני שלהן, The Velvet, עם שיר הנושא "One of These Nights".
ב-7 בספטמבר, הן הוציאו לאור את המיני-אלבום השלישי שלהן, Russian Roulette.
האלבום כולל שבעה שירים, כולל שיר הנושא בעל אותו השם, "Russian Roulette".
ב־13 בספטמבר 2016, הלהקה זכתה בפרס הראשון שלה עבור "Russian Roulette" בתוכנית The Show.
השיר הגיע למקום השני במצעד Gaon ובמצעד בילבורד, מה שהפך אותו למיקום הגבוה ביותר של הלהקה בשני המצעדים באותה תקופה.
ב-1 בפברואר 2017, רד ולווט הוציאו לאור את המיני אלבום הרביעי שלהן, Rookie, הכולל שישה שירים ביניהם שיר הנושא "Rookie" ושיר סולו של וונדי בשם "Last Love".
המיני-אלבום דורג במקום הראשון במצעד השבועי של Gaon וכן במצעד האלבומים של בילבורד.
הלהקה זכתה בפרס הראשון שלה עבור "Rookie" בתוכנית The Show ב-7 בפברואר, ולאחר מכן גם בתוכניות Show Champion, M Countdown, מיוזיק בנק, ו־Inkigayo.
מ־27 ביולי עד 10 בספטמבר, רד ולווט כיכבו בתוכנית הריאליטי הראשונה שלהן, Level Up Project, שהציגה קטעים מטיולן בתאילנד.
התוכנית שודרה במשך 23 פרקים וצולמה בלי ג'וי, שהייתה עסוקה בצילומי הדרמה The Liar and His Lover, שבה כיכבה בתור השחקנית הראשית.
ב־9 ביולי רד ולווט הוציאו לאור את המיני־אלבום החמישי שלהן, The Red Summer, עם שיר הנושא "Red Flavor".
המיני־אלבום זכה להצלחה מסחרית, והגיע למקום הראשון במצעד Gaon וכן במצעד האלבומים של בילבורד, בנוסף, השיר "Red Flavor" נכנס למקום הראשון במצעד השירים הדיגיטליים של Gaon, וארבעת השירים האחרים במיני־אלבום גם נכנסו ל-50 הראשונים במצעד.
ב־18 באוגוסט הלהקה קיימה את מופע הסולו הראשון שלה, בשם Red Room, בפני קהל של 11,000 איש.
ב־4 באוקטובר, חברת SM הודיעה דרך האתר היפני שלה שהלהקה תקיים את המופע הראשון שלה ביפן, המופע התקיים ב-6 בנובמבר בטוקיו, יפן.
הן ביצעו לראשונה את הגרסאות היפניות של השירים הקוריאניים שלהן, "Dumb Dumb" ו־"Red Flavor".
ב-17 בנובמבר רד ולווט הוציאו לאור את אלבום האולפן השני שלהן, Perfect Velvet, עם שיר הנושא "Peek-a-Boo".
זה התחזק עוד יותר כאשר Perfect Velvet מכר מעל 100,000 עותקים, ו־"Peek-A-Boo" זכה במקום הראשון בתוכנית המוזיקה Inkigayo ביום האחרון של קידום השיר, מה שהוכיח את עמידותו במצעדים.
2018: הכרה עולמית ו-Summer Magic
ב-29 בינואר רד ולווט הוציאו מהדורה מחודשת של Perfect Velvet בשם The Perfect Red Velvet.
האלבום כלל שלושה שירים חדשים, בנוסף לכל השירים מ־Perfect Velvet, עם הסינגל "Bad Boy" שקודם כשיר הנושא.
האלבום הגיע למקום הראשון במצעד האלבומים של Gaon עם שחרורו, בעוד "Bad Boy" נכנס למקום השני במצעד השירים של Gaon.
רד ולווט נכנסו גם לראשונה לעשרת המקומות הראשונים במצעד Billboard Social 50 כאשר דורגו במקום התשיעי.
האלבום סימן גם את הפעם הראשונה שבה הלהקה הופיעה במצעד קנדה הוט 100, כשהיא נכנסה למקום 87, והפכה ללהקת הבנות הקיי־פופ השלישית שהופיעו במצעד זה.
הלהקה קידמה את השיר בתוכניות מוזיקה שונות בדרום קוריאה, וזכתה בניצחון הראשון שלה עבור "Bad Boy" בתוכנית Show Champion ב-8 בפברואר.
בדצמבר בחר מגזין בילבורד ב-"Bad Boy" כשיר הקיי-פופ הטוב ביותר של השנה.
ב־1 באפריל הופיעו רד ולווט לצד אמנים דרום־קוריאנים נבחרים בקונצרט בין־קוריאני בפיונגיאנג, צפון קוריאה, ובכך הפכו ללהקה הראשונה מחברת SM שמופיעה בצפון קוריאה זה 15 שנה, מאז Shinhwa.
ב־29 באפריל קיימה הלהקה את מפגש המעריצים הראשון שלהן בתיאטרון Rosemont שבשיקגו, בפני קהל של 4,000 איש.
בהמשך יצאה הלהקה לסיבוב הופעות בשש ערים ביפן במהלך מאי ויוני, בפני קהל כולל של כ־20,000 איש.
המיני־אלבום היפני הראשון שלהן, , יצא ב־4 ביולי 2018 תחת הלייבל Avex Trax, וכלל שישה שירים חדשים, בהם הגרסאות היפניות של "Dumb Dumb", "Russian Roulette" ו־"Red Flavor".
המיני־אלבום הופיע לראשונה במקום השלישי במצעד השבועי של אוריקון ומכר 26,124 עותקים בשבוע הראשון ליציאתו ביפן.
ב־6 באוגוסט, רד ולווט הוציאו לאור את המיני־אלבום השביעי שלהם, Summer Magic, שכלל שמונה שירים.
השיר המוביל של האלבום, "Power Up", העניק לקבוצה את "Perfect All-Kill" הראשון בקריירה שלהן, כשהוא הגיע למקום הראשון בכל מצעדי המוזיקה של דרום קוריאה עם יציאתו.
הווידאו קליפ של "Power Up" היה הווידאו קליפ הקוריאני היחיד שנכלל ברשימת 50 הקליפים הטובים ביותר של 2018 של מגזין בילבורד.
ב-30 בנובמבר, הן הוציאו לאור את המיני-אלבום השמיני שלהן, RBB, הכולל שישה שירים ושיר הנושא כשם האלבום.
ב-6 בינואר 2019, רד ולווט הוציאו את הסינגל היפני הראשון שלהן, "Sappy".
הן הוציאו סינגל יפני נוסף, "Sayonara", ב־20 בפברואר.
שני השירים נכללו במיני-אלבום היפני השני שלהן, Sappy, שיצא לאור ב-29 במאי.
המיני-אלבום כלל גם גרסאות יפניות לשירים "Peek-a-Boo", "Rookie" ו"Power Up", וכן את השיר המקורי "Swimming Pool".
בחודש פברואר רד ולווט יצאו לחלק הצפון־אמריקאי של סיבוב ההופעות Redmare Tour.
הן קיימו הופעות בלוס אנג'לס, דאלאס, מיאמי, שיקגו וניוארק שבארצות הברית, וכן בטורונטו ובונקובר שבקנדה, והפכו ללהקת הבנות הקוריאנית הראשונה שמקיימת סיבוב הופעות בצפון אמריקה מזה שלוש שנים.
ב-5 באפריל רד ולווט השתתפו בגרסה מחודשת (רמיקס) לשיר "Close to Me" של אלי גולדינג ודיפלו, כאשר החברות ירי וונדי תרמו לשיר מילים בקוריאנית.
ב־19 ביוני, רד ולווט הוציאו לאור את המיני-אלבום העשירי שלהן, The ReVe Festival: Day 1, שכלל את הסינגל המוביל "Zimzalabim".
המיני-אלבום היה החלק הראשון מסדרת The ReVe Festival.
בהמשך יצא המיני-אלבום השני בסדרה, The ReVe Festival: Day 2, יחד עם הסינגל המוביל "Umpah Umpah" ב־20 באוגוסט.
האלבום זכה להצלחה מסחרית והופיע במקום הראשון במצעד האלבומים של Gaon, מה שהפך אותו לאלבום העשירי של הלהקה שמגיע למקום הראשון והרחיב את השיא שלהן כלהקת בנות עם מספר האלבומים במקום הראשון הגבוה ביותר.
ב־26 בנובמבר, הסינגל "Umpah Umpah" זכה בפרס שיר השנה בטקס פרסי אסיה לשנת 2019. האלבום האחרון בטרילוגיה, The ReVe Festival: Finale, יצא ב־23 בדצמבר כגרסה מחודשת של שני האלבומים הקודמים, עם הסינגל המוביל "Psycho".
לקידום טרילוגיית The ReVe Festival, הלהקה יצאה לסיבוב ההופעות השלישי שלהן, La Rouge, שהחל בסיאול ב־23 ו־24 בנובמבר.
בתחילת 2020, סיבוב ההופעות נמשך ביפן ללא וונדי, שנפגעה בתאונת במה במהלך חזרות בטקס SBS Gayo Daejeon ב־25 בדצמבר.
בשנת 2020 רד ולווט הופיעו בסרט האנימציה המוזיקלי טרולים מסביב לעולם, כשהן מייצגות את עולם הקיי‑פופ.
בנוסף, "Russian Roulette" נכלל גם הוא בפסקול הסרט.
הסרט זכה להשקה דיגיטלית חסרת תקדים ושבר שיאי צפייה וסטרימינג.
ב-21 באוגוסט רד ולווט הוציאו סינגל במסגרת פרויקט SM Station, קאבר לשירה של בואה, "Milky Way", לציון 20 שנה להופעת הבכורה של בואה.
הוצאת הסינגל סימנה גם את חזרתה החלקית של וונדי ללהקה, שמונה חודשים לאחר תאונת הבמה שלה.
נכון לפברואר 2021, הדיסקוגרפיה של הלהקה בשפה הקוריאנית כוללת שני אלבומי אולפן, אלבום הוצאה מחודשת, אלבום אוסף אחד ותשעה מיני-אלבומים - אחד עשר מהם הגיעו לראש מצעד האלבומים הדרום-קוריאני של גאון.
הלהיטים "Red Flavour" ו-"Power Up" הגיעו למקום הראשון במצעד הדיגיטלי של גאון.
ביציאת המיני-אלבומים (שנת 2018) ו-Sappy (שנת 2019), החלה הלהקה החלה לשיר גם ביפנית.
הלהקה זכתה לשבחים רבים על הדיסקוגרפיה המגוונת ושירי ההוק שלה, שזכו להצלחה גדולה.
בין היתר, זכתה הלהקה בפרס האמן החדש של גולדן דיסק לשנת 2015, פרס המוזיקה האסייתית של Mnet לשנת 2017 בקטגוריית להקת הבנות הטובה ביותר, פרס המוזיקה הקוריאנית לשנת 2018 על "Red Flavor", בקטגוריית שיר הפופ הטוב ביותר, וכן פרס שיר השנה בטקס פרסי האמנים האסייאתי "Umpah Umpah".
בשנת 2020, הפכה רד ולווט ללהקת הקיי פופ השנייה אי פעם שזכתה ב-Daesang ("הפרס הגדול") על טרילוגיית האלבומים The ReVe Festival: Day 1, Day 2 ו-Finale.
בנוסף, נמנתה הלהקה ברשימת הסלבריטאים הגדולים ביותר בדרום קוריאה של פורבס קוריאה.(במקום ה-11 בשנת 2018, ובמקום ה-5 בשנת 2019).
מבחינה בינלאומית, כונתה רד ולווט אחת מלהקות הקיי-פופ הפופולריות ביותר על ידי פורבס ובילבורד, בהיותן אמניות הקיי-פופ במקום החמישי מבחינת הצלחתן בספוטיפיי בפברואר 2020.
בשנת 2020 יצאה מהדורה מוגבלת של מותג העוגיות אוראו בטעם "רד ולווט": עוגיות בצבע אדום בטעם "קטיפה אדומה" עם קרם שמנת.
הטעם היה לטעם הפופולרי ביותר מבין הטעמים של עוגיות אוראו בתקופה ששווק בחנויות.
בספטמבר 2023 אוראו הוציאה את המהדורה שוב.
פרסתאריךקטגוריהעבורתוצאהמקורפרס MAMA2024הביצוע הווקאלי הטוב ביותר - להקה"Cosmic"
מוחמד רדא חלאימיה הוא כדורגלן אלג'יראי המשחק בעמדת המגן הימני בקבוצת בירסחוט מליגת העל הבלגית ובנבחרת אלג'יריה.
חלאימיה גדל במחלקת הנוער של אוראן מליגת העל האלג'יראית, ובין השנים 2015–2019 שיחק בקבוצה הבוגרת של המועדון.
ב-1 ביולי 2019 חתם בבירסחוט מהליגה הבלגית השנייה.
ב-30 באוגוסט 2020 ערך את הופעת הבכורה שלו בליגת העל הבלגית, בהפסד 3-0 לסטנדרד לייז'.
ב-27 בדצמבר 2018 ערך חלאימיה את הופעת הבכורה שלו בנבחרת אלג'יריה, בניצחון 1-0 על נבחרת קטר במשחק ידידות.
רדאקישאן שיבקישאן דמאני (בהינדי: राधाकिशन दमानी; נולד ב-1954) הוא מיליארדר הודי, מייסד ויו"ר של רשת הקמעונאות DMart.
דמני מכונה "מלך הקמעונאות" של הודו.
הונו הוערך בכ-22 מיליארד דולר נכון לאוגוסט 2024, לפי פורבס.
דמאני גדל במשפחה הינדית מהשווארי מרווארי בדירת חדר במומבאי.
הוא למד מסחר באוניברסיטת מומבאי אך פרש לאחר שנה.
לאחר מותו של אביו שעבד ברחוב דלאל, דמאני עזב את עסקי המיסבים שלו והפך לברוקר ומשקיע בבורסה.
בתחילת שנות ה-90, הרוויח על ידי מכירת שורט של מניות שנופחו באופן מלאכותי על ידי Harshad Mehta.
על פי הדיווחים, דמאני היה בעל המניות היחיד הגדול ביותר של בנק HDFC לאחר שהונפקה ב-1995.
בשנת 1999, הוא הפעיל זיכיון של Apna Bazaar, חנות כלבו שיתופית, בנרול, אך "לא השתכנע" מהמודל העסקי שלו.
הוא עזב את הבורסה בשנת 2000 כדי להקים רשת סופרמרקטים משלו, DMart, עם החנות הראשונה בפוואי בשנת 2002. לרשת היו 25 חנויות בשנת 2010, לאחר מכן החברה גדלה במהירות ועברה הנפקה בשנת 2017.
ב-2020 הוא הפך להודי הרביעי בעושרו עם שווי נקי של 16.5 מיליארד דולר.
הוא דורג במקום ה-117 ברשימת המיליארדרים העולמית.
דמאני נשוי ואב לשלושה ילדים.
סֶפֶּה הֶרֵמָן (בהולנדית: Seppe Herreman; נולד ב-13 במאי 1999), הידוע בשם הבמה רד סבסטיאן, הוא זמר-יוצר בלגי.
הרמן ייצג את באירוויזיון 2025 עם השיר "Strobe Lights".
הרמן נולד בעיר אוסטנדה שבפלנדריה, אחד מהמחוזות המרכיבים את בלגיה.
בשנת 2013, בעודו בן 14, השתתף בעונה השנייה של התוכנית Belgium's Got Talent.
הוא עלה לגמר התחרות לאחר שביצע את "Ain't No Other Man" של הזמרת האמריקאית כריסטינה אגילרה.
לאחר לימודיו בתיכון החל ללמוד שירה באקדמיה המלכותית לאמנויות בגנט.
בין מוריו המקצועיים נמנה גוסטף, שייצג את באירוויזיון 2023 עם השיר "Because of You", שהגיע למקום השביעי בגמר התחרות.
מאז גיל 9 מנגן הרמן בפסנתר.
בשנת 2019 אימץ את שם הבמה רד סבסטיאן.
בשנת 2021 הוציא את אלבום הבכורה שלו, You.
בשנת 2025 חתם על חוזה הקלטות עם חברת התקליטים CNR מיוזיק.
בנוסף, סבסטיאן היה אחד משמונת המתחרים ב-Eurosong 2025, הקדם הבלגי לאירוויזיון 2025, שיתקיים בבזל שבשווייץ.
שירו לתחרות היה "Strobe Lights", והוא הגיע למקום הראשון עם 423 נקודות.
הוא התחרה עם שירו בחצי הגמר הראשון של התחרות ב-13 במאי, אך לא הצליח להעפיל לשלב הגמר.
מאוחר יותר התברר שהוא הגיע למקום ה-14 בחצי הגמר, עם 23 נקודות.
רָדוּלָה (בעברית: מִשְׁנֶנֶת או מַגְרֶדֶת) היא סרט שיניים, או לחליפין מתוארת היא כמעין מגרדת משוננת המשמשת רכיכות לשחיקת מזון וריסוקו.
בעוד שורת השיניים האחרת נשחקת, הולכת וצומחת שורת שיניים נוספת.
אצל חלזונות למשל, המבנה של שורת השיניים קבוע, ומאפיין את המין.
אצל העלעליות, נותרה רק שן קדמית אחת מכל שורת השיניים.
שן זו משמשת לניקוב עלה האצה.
אחת הדוגמאות של חלזונות שמשתמשים בזה היא חופית מנוקדת.
רדוור בע"מ () היא חברה העוסקת בפיתוח מערכות אבטחה, ניתוב וניהול תעבורה באינטרנט.
רדוור היא חברה ציבורית שמניותיה נסחרות בנאסד"ק.
מטה החברה ומרכז הפיתוח שלה נמצא בתל אביב.
רדוור נוסדה בתחילת 1997 על ידי יהודה זיסאפל (מבעלי קבוצת רד-בינת) ובנו רועי זיסאפל.
על בסיס טכנולוגיה שפותחה בחברה אחרת מקבוצת רד-בינת "אר.אנ.די רשתות" (RND Networks).
RND הוקמה בסוף שנות ה-80 והייתה בין החברות הראשונות בעולם שפיתחו נתב תקשורת לרשת האינטרנט, אך הוא לא זכה בהצלחה עסקית בתחרות מול סיסקו מערכות שהפכה למובילת השוק.
RND פוצלה לשלוש חברות: רדוור, רדוויז ורדלן (שנמכרו אחר כך לחברות שונות).
רועי זיסאפל עבד תקופה קצרה כאיש פיתוח בחברת RND וניהל פרויקט של פיתוח מוצר לאיזון עומסים על שרתי אינטרנט.
הפרויקט היה אמור להשתלב בקו המוצרים העיקרי של RND.
בשלב מסוים הבין זיסאפל כי חלק מהלקוחות מעוניינים רק במוצר החדש ורוצים לרוכשו בנפרד.
רדוור הוקמה כדי לפתח ולשווק את המוצר.
בנובמבר 1997 גייסה החברה 4 מיליון דולר מקרן הון הסיכון פולאריס 2 וביוני 1999 גייסה 9 מיליון דולר מקרן הון הסיכון אוורגרין ושוב מקרן פולאריס.
בנוסף קיבלה החברה מענקים ממשרד המדען הראשי.
את גיוסי ההון ניצלה החברה לפיתוח מוצרים נוספים עבור אבטחה וניהול של תקשורת נתונים באינטרנט, בנוסף לאיזון עומסים.
באוקטובר 1999 הונפקה בנאסד"ק וגייסה 63 מיליון דולר לפי שווי שוק של 263 מיליון דולר.
בינואר 2000 ביצעה החברה הנפקה שנייה בנאסד"ק, בה גייסה 130 מיליון דולר.
בשנים 2004–2009 נסחרה החברה גם בבורסה לניירות ערך בתל אביב כמניה דואלית, ואף נכללה במדד ת"א 100.
בסוף שנת 2000 הקימה רדוור את חברת "ווידבנד" (Wydeband), חברת בת שהייתה בבעלות משותפת עם חברת קומברס, ועסקה בפיתוח פלטפורמה לאספקת שירותים ואפליקציות ברשת האינטרנט.
מוצרי החברה נועדו לאפשר לספקי תקשורת להציע שירותים כגון: וידאו לפי דרישה, Video Conference, ומשחקים אינטראקטיביים.
אולם לאחר כשנתיים הוחלט לסגור את החברה.
במרץ 2003 תבעה חברת F5, המתחרה, את רדוור, בטענה כי הפרה פטנט שלה.
שנה אחר כך הגיעו שתי החברות לפשרה, אך רדוור תבעה את F5 על הפרת פטנט אחר.
בשנת 2008 רכש איל ההון ג'ורג' סורוס 5.6% ממניות החברה.
בשנת 2005, רכשה רדוור את חברת הסטארט אפ הישראלית וי-סקיור תמורת 15 מיליון דולר.
וי-סקיור עסקה בפיתוח מערכות הגנה כנגד חדירות למערכות מחשבים ולהגנה על מערכות מסחר.
בשנת 2007, רכשה רדוור את חברת קובלייט סיסטמס (Covelight Systems) האמריקאית תמורת 16 מיליון דולר.
בשנת 2009, רכשה רדוור את חברת אלטאון (Alteon WebSystems), מתחרה שגם נוסדה ב-1996. אלטאון נרכשה בשנת 2000, בשיא בועת הדוט-קום, על ידי חברת נורטל תמורת 7.8 מיליארד דולר במניות.
חברת נורטל פשטה את הרגל בשנת 2009, ורדוור רכשה את נכסי אלטאון, תמורת 17.7 מיליון דולר בלבד, מכונס הנכסים של נורטל.
בשנת 2017, רכשה רדוור את חברת הסטארט אפ הישראלית סקיולרט.
בשנת 2019, רכשה רדוור את חברת הסטארט אפ ההודית ShieldSqure.
בשנת 2022, רכשה רדוור את חברת סקיוריטידאם (SecurityDAM) הישראלית, המתמחה בפיתוח פתרונות אבטחה לענן עבור ספקיות תקשורת וארגונים עבור הגנה מהתקפות מניעת שירות.
SecurityDAM, הוקמה כחלק מקבוצת רד בינת, של משפחת זיסאפל.
סכום הרכישה היה 42.5 מיליון דולר.
משרדיה הראשיים ממוקמים ברחוב ראול ולנברג ברמת החייל תל אביב.
בנוסף, לחברה יש מרכז פיתוח בהר חוצבים בירושלים, ומשרדי מכירות באירופה, ארצות הברית, קנדה, אוסטרליה ואסיה.
ייצור מוצרי החומרה של החברה נעשה במיקור חוץ על ידי קבלני משנה.
לרדוור קווי מוצרים המספקים פתרונות בתחומים הבאים:
הגנה מהתקפות מניעת שירות (DDoS protection)
פתרונות עבור ספקי שרותי תקשורת (Service providers solutions)
הרדהנים (או רַאדַ'אנִים) היו חברי גילדת סוחרים, בחלקם הגדול יהודים, שמילאו תפקיד חשוב במסחר בין חלקי האימפריה המוסלמית במזרח לארצות הנוצריות באירופה בימי הביניים.
רשת דרכי המסחר של סוחרים אלו נפרשה ממערב סין, הודו ופרס אל תוך המזרח התיכון, אירופה ואפריקה.
כמה מקורות הוצעו לכינוי "רדהני": חוקרים רבים, ביניהם שארל ברביאֶה דה מיינאר ומשה גיל, מאמינים שהשם נובע ממחוז במסופוטמיה, שנקרא בערבית "ארץ הרדהן" על פי טקסטים עבריים וערביים מאותה תקופה.
חוקרים אחרים סבורים כי מרכזם של הרדהנים היה בעיר ריי (ראגא בשמה הקדום), מצפון פרס.
ססיל רות' וקלוד כהן, מייחסים את הכינוי לנהר הרון בצרפת, שנקרא בלטינית "רודנוס" (Rhodanus)
על פי גרסה נוספת המילה "ראה" בפרסית משמעותה "דרך", והמילה "דאן" משמעותה "אחד שיודע"; השילוב יוצר את המושג "האחד שיודע את הדרך".
העדות על הרדהנים נמצאת ב"מדריך לנוסעים ולשליחים", שנכתב על ידי מנהל הדואר של ח'ליף בגדד אבן ח'ורדאדבה, באמצע המאה ה-9:
מלבד אבן ח'ורדאדבה, הרדהנים הוזכרו בשמם זה במספר קטן של מקורות.
בספרו של אבן אל-פקיח, "כיתב אל-בולדאן" (ספר הארצות), הם מוזכרים - אך רוב המידע של אבן אל-פקיח מסתמך על אבן ח'ורדאדבה.
ספר הדינים, המספר את תולדות מסעות יהודה בן מאיר ממיינץ, מציין את קייב ופשמישל כתחנות מסחר על דרך המסחר של הרדהנים.
בראשית המאה ה-12, הסוחר היהודי הצרפתי יצחק דורבלו כתב שנסע עם סוחרים רדהנים לפולין.
במהלך ימי הביניים המוקדמים המדיניות האסלאמית במזרח התיכון ובצפון אפריקה והמדיניות של המדינות הנוצריות באירופה אסרו לעיתים קרובות את כניסת הסוחרים של הצד השני לנמליהם.
קורסרים משני הצדדים פשטו על משלוחים של אויביהם.
הרדהנים תיפקדו כשליחים וכסוחרים נייטרליים, ובכך תרמו לשמירת דרכי הסחר והתקשורת בין מדינות אירופה לבין המזרח הרחוק פתוחות.
עקב ההכנסות שהביאו למדינות השונות, נהנו סוחרים יהודים מפריבילגיות רבות תחת השושלת הקרולינגית בצרפת, כמו גם ברחבי העולם המוסלמי.
עובדה זו הכעיסה את רשויות הכנסייה הקתולית בצרפת באותה עת.
רוב המסחר בין אירופה למזרח אסיה עבר דרך פרס ומרכז אסיה.
הרדהנים היו הראשונים שפיתחו מערכת סחר מסועפת שהשתרעה על דרכי הגישה ממערב למזרח.
הם סחרו לאורך תקופה של מאות שנים עוד בטרם מרקו פולו ואבן בטוטה הביאו את סיפוריהם על המזרח לאירופה, ולעולם המוסלמי.
בעוד שהיסטוריונים רבים נטו להאמין שהאומנות הסינית של הפקת נייר הובאה לאירופה על ידי סוחרים ערביים, שהשיגו את המידע משבויי מלחמה בקרב טלס, אחרים סוברים שסוחרים יהודיים, ביניהם הרדהנים, ייבאו שיטה זו למערב.
יוסף מספרד, סוחר יהודי שייתכן כי היה רדהני, נודע לפי מספר מקורות כאדם אשר הכיר לאירופה את הספרות ההודיות-ערביות מהודו.
חלק מהחוקרים מאמינים שלרדהנים היה חלק חשוב בגיור הכוזרים כמו כן, נראה כי הם סייעו להקמתן של קהילות יהודיות במקומות שונים על צירי המסחר שלהם, וככל הנראה היו מעורבים גם בהתיישבות היהודית המוקדמת של מזרח אירופה, מרכז אסיה, הודו וסין.
נפילת שושלת טאנג בסין ב-908, ונפילת כגן הכוזרי כשישים שנה אחר כך, הובילו לתוהו ובוהו ברחבי אירו-אסיה, הקווקז, וסין.
דרכי המסחר נהפכו לא יציבות ולא בטוחות.
מצב זה הועצם עקב פלישות של שבטים טורקמנים לפרס ולמזרח התיכון.
גם דרך המשי קרסה לכמה מאות שנים.
במקביל, הקיטוע וההתפצלות של עולם האסלאם ושל העמים הנוצריים למדינות קטנות יותר פתחה בפני סוחרים לא-יהודיים הזדמנויות להיכנס לשוק זה.
באותה עת החל להתפתח המרקנטיליזם בערי המדינה באיטליה, במיוחד בג'נובה, בוונציה, בפיזה ובאמאלפי, והאירופים החלו לראות ברדהנים גורם תחרותי לא רצוי.
כלכלת אירופה הושפעה עד הייסוד מהיעלמם של הרדהנים.
כך למשל, תבלינים רבים שבהם השתמשו בימי הביניים המוקדמים נעלמו לחלוטין מאירופה במאה ה-10. בעבר נהנו היהודים ממונופול על הסחר בתבלינים.
רדוול (Redwall) הוא הספר הראשון בסדרת רדוול.
הסדרה מספרת על מנזר רדוול בו כל פעם מתרחשים אירועים אחרים.
גיבורי הספר הם חיות והגיבור הוא עכבר יתום בשם מתייאס.
על שישה מספרי הסדרה, בהם רדוול, מתבססת סדרה מצוירת.
הספר עוקב אחר מתייאס אשר עובר הרפתקאות רבות במהלכו.
"רדוול" הוא מנזר גדול בו חיים בשלווה מסדר של עכברים נזירים.
רדוול משמש כמרכז החיים של כל הסביבה ובו מתרחשות החגיגות והשמחות של שאר בעלי החיים באזור.
החיים מתנהלים על מי מנוחות, עד שמגיע לאזור עכברוש בשם "קלוני מגלב".
קלוני הוא עכברוש ים מרושע אשר מחפש מבצר להתמקם בו (מזכיר בכך את העכברוש מהספר "מרטין הלוחם").
כאשר הוא מגיע לרדוול הוא אומר לתושבי רדוול שיחוס על חייהם אם יתנו לו את רדוול ויהיו לו לעבדים.
תושבי רדוול מסרבים בתוקף וקלוני צר עליהם.
במהלך המצור מתייאס מגלה שהוא היורש של "מרטין הלוחם" בזכות נבואה הכתובה בקיר, מרטין היה גיבורם של תושבי רדוול אשר ייסד את מנזר רדוול.
מתייאס מבין שכדי להביס את קלוני הוא צריך למצוא את חרבו של מרטין, אשר אותה הסתיר מרטין כאשר נשבע שבועת שלום, ובחר בחיי נזירות.
מרטין השאיר חידות ברחבי המנזר שיסיעו ליורשו למצוא את החרב.
כאשר החידות נפתרות מתגלה כי חרבו של מרטין הייתה צריכה להיות על גג רדוול מאחורי כנף הצפון, אך מתיאס מגלה שעם הדרורים לקח אותה.
מתייאס הולך להחזיר אותה ביחד עם דרורה בשם "מקור מלחמה".
כאשר נמצא מתייאס במקום מגורם של הדרורים הוא מגלה שמלך הדרורים השווייץ בחרב ונהג בחוסר-אחריות ולכן הצליח לגנוב אותה נחש צפע בשם אשמדאי.
כשמתייאס מנסה לברוח מלך הדרורים מתנפל עליו והם נופלים מגג המנזר.
מתייאס שורד, אך בול-עם-דרור, מלכם של הדרורים מת, ומקור-מלחמה (אחייניתו של המלך) יורשת את מקומו.
בינתיים תושבי רדוול מתכוננים למלחמה.
מגיעות אליהם תוכניות הקרב המזויפות מהשועלה "סלה" - המרגלת הכפולה.
בתוכניות הקרב כתוב שניסיון הפלישה לרדוול תלוי אך ורק בקורת הניגוח של השער המערבי.
קלוני הבין שסלה ובנה "זלל פרגית" הם סוכנים כפולים ולכן נותן לה תוכניות מזויפות אך בסוף נמאס לו מהם והוא מוציא אותם להורג אך שוכח לוודא שהם מתים.
זלל פרגית נשאר חי ומצליח להגיע לרדוול.
תושבי רדוול מאמצים אותו, וזלל-פרגית מגלה להם את תוכניות הקרב האמיתיות של קלוני, אך לאחר שמקבל טיפול רפואי זלל פרגית בוגד ברדוול וגונב חפצים יקרים מן המנזר.
במנוסתו אל החופש הורג את מתושלח, שומר השער הזקן של המנזר.
כשזלל פרגית בורח הוא מתחבא בין שורשי עץ אלון ומוכש בידי הנחש האדיר אשמדאי.
מתייאס בורח מן המרפאה שבה היה בעקבות הנפילה כדי להחזיר את החרב של מרטין הלוחם מידו של הצפע הענק אשמדאי, והמסע מתחיל.
"באזיל אייל", ארנב אשר מתידד עם מתייאס בתחילת הספר והוא נכס לבני רדוול במהלך המלחמה, מסביר למתייאס שינשוף בשם "קפטן שלג" יודע היכן מתגורר אשמדאי, ונותן לו תליון שקפטן שלג נתן לו אחרי שהציל את חייו, בהכריזו שהתליון ישמור על מתיאס מפני קפטן שלג.
בדרכו מתייאס פוגש שבט של חדפים רגזנים שעוזרים לו בהמשך וחתול צמחוני בשם ג'וליאן ג'ווניור שמראה למתייאס איפה גר קפטן שלג.
קפטן שלג אומר למתייאס היכן נמצאת המחילה של אשמדאי ונשבע שאם מתייאס יצליח לחסל את אשמדאי אז ישלים עם החתול, לא יאכל יותר חדפים או עכברים לעולם ויחזיר למתייאס את המדליה של באזיל אייל.
החדפים שמתייאס פגש מתלווים אליו במסעו אל מאורתו של אשמדאי.
לאחר תלאות רבות בתוך המחילה ומוות של אחד החדפים מתייאס הורג את אשמדאי וחוזר אל קפטן שלג שמקיים את שבועתו.
מתייאס, ג'וליאן, קפטן שלג והחדפים אוכלים סעודה ומתייאס פוגש שנית את מקור-מלחמה שבאה כדי לבשר לו שקלוני פלש לרדוול.
מתייאס יוצא למסע חזרה לרדוול יחד עם החדפים ועם מקור-מלחמה.
כשמתייאס מגיע, קלוני בדיוק מצהיר שגילו לו שהיום לא יהיו לו יותר סיוטים על העכבר הלוחם ומתייאס מאמת זאת בכך שהוא הורג אותו בקרב, אך מתייאס לא הגיע בזמן כדי להציל את מורטימר אב המנזר אשר גוסס בעקבות רעל מכלי נשקו של קלוני.
בנשימותיו האחרונות הוא מכתיר אב מנזר חדש ואת מתייאס כ"מתייאס העכבר הלוחם מרדוול".
בסוף הספר ישנו קטע שמספר על שנה לאחר סיום הספר, כשלמתייאס ודגנייה אשתו יש בן קטן ושמו מטימאו (מתייאס-מתושלח-מורטימר).
מתייאס - עכבר צעיר ויתום המתגורר במנזר רדוול.
בהתחלה מתארים אותו כחסר סבלנות.
מתייאס מנסה להידמות למרטין הלוחם ושמח שמשווים ביניהם כשהקרבות מתחילים.
יותר מאוחר מתגלה שמתייאס הוא הגלגול של מרטין.
מתייאס מאוהב בעכברת שדה ששמה דגנייה.
מתייאס אמיץ וביותר בעל כושר מנהיגות שמתגלה במצבים מסוכנים אשר בזכותו משווים אותו למרטין.
מרטין - עכבר לוחם, ייסד את רדוול והגן על תושביה הראשונים.
מתייאס הוא ה"גלגול נשמה" שלו.
מתושלח - שומר הסף הזקן.
כתב את רשימותיה של רדוול במשך שנים ועזר למתייאס לפתור את החידות שהשאיר מרטין.
מתושלח יודע לדבר בכל שפה ובזכות זאת עזר למתייאס לגלות שהדרורים גנבו את החרב.
מורטימר - אב המנזר, עכבר שליו וטוב מזג שעוזר לכולם.
דגנייה - אהובתו של מתייאס.
במהלך קרב מצילה פעם אחת את המנזר כששורפת את המגדל שבנה קלוני כדי להיכנס.
דגנייה היא עכברת שדה קטנה ונעימת הליכות שעוזרת לכולם ומחלקת את האוכל במהלך הקרב.
סם השותק - סנאי קטן שלא מדבר כלל עד לסוף הספר.
סם השותק מכיר את כל השבילים ביער ועוזר למתייאס כשהוא הולך לאיבוד.
קונסטאנס - גירית חזקה אשר חיה ברדוול ובעת הקרב מפקדת על הצבא.
קונסטנס בעלת מזג חם ופעמים רבות צעקה מהחומה על העכברושים שבאו להילחם.
באזיל אייל - ארנב ציני בעל לב זהב וקיבה בלי תחתית.
באזיל אייל מתנהג כגנרל צבאי, הוא אלוף בהסוואה ואף פעם לא מאבד תקווה.
ג'ס - סנאית, מטפסת טוב למדי ואמו של סם השותק.
מקור-מלחמה - דרורה, חברה של מתייאס ובסוף מלכת הדרורים.
שחומת-כנף - אמה של מקור מלחמה.
גל על גל - אחד החדפים שהתלוו למתייאס.
ג'וליאן ג'ווניור - חתול צמחוני שעוזר למתייאס.
קלוני - עכברוש ים מרושע בעל עין אחת וזנב המשמש גם כשוט.
כנופייתו של קלוני - המוני עכברים, סמורים ועוד חיות הסוגדות לקלוני ומקיימות את פקודותיו.
סלה וזלל פרגית - שני שועלים, סוכנים כפולים שניסו לרמות את קלוני.
סלה הוצאה להורג, ואילו זלל פרגית הופיע שנית במטימאו תחת הכינוי סלייגר האכזר.
אשמדאי - נחש צפע שהורג כל מי שהוא מוצא, גנב את החרב של מרטין.
רדובאן קאראדג'יץ' (בסרבית: Радован Караџић; נולד ב-19 ביוני 1945) הוא פוליטיקאי ומשורר סרבי מבוסניה, יליד מונטנגרו, פסיכיאטר במקצועו, שעמד בראש הקהילה הסרבית בבוסניה והרצגובינה בשנים שלאחר פירוק יוגוסלביה.
הוא כיהן בשנים 1992–1996 כנשיא הראשון של רפובליקה סרפסקה, הרפובליקה של הסרבים הבוסנים שהוקמה בעקבות הכרזת העצמאות של בוסניה והרצגובינה.
בית הדין הפלילי הבין-לאומי ליוגוסלביה לשעבר מצא אותו אשם ברצח עם, פשעים נגד האנושות ופשעי מלחמה, הכוללים הוראה על טיהור אתני כנגד הבוסנים המוסלמים, במהלך מלחמת בוסניה.
הוא מרצה מאסר עולם בבריטניה.
קאראג'יץ' נולד ב-1945 בכפר פטניצה (ליד העיר שאווניק) במונטנגרו, אז רפובליקה חברה בפדרציה של יוגוסלביה.
אביו ווּקו קאראג'יץ' היה צאצא למשפחה הסרבית הוותיקה דרובניאצי; בימי מלחמת העולם השנייה הוא היה חבר בצבא הצ'טניקים שבחסות ממשלת יוגוסלביה בגולה ואחרי העלייה לשלטון של המשטר הקומוניסטי של טיטו הושלך לבתי סוהר למשך שנים רבות.
בנו רדובאן בילה את ילדותו בעיר ניקשיץ' במונטנגרו, לא רחוק מן הגבול עם בוסניה.
בשנת 1960 התיישב בסרייבו, בירת בוסניה והרצגובינה ונרשם בהמשך ללימודי רפואה באוניברסיטה המקומית.
ביוני 1968 כסטודנט נאם נאומים לאומנים סרבים בפקולטה לפילוסופיה בסרייבו.
סיים את לימודי הרפואה ב-19 ביולי 1971 והתמחה בפסיכיאטריה.
הוא השתלם בטיפול בנוירוזות ובדיכאון בבית החולים נסטווד בדנמרק ואחר כך בשנים 1974–1975 באוניברסיטת קולומביה בניו יורק.
פעילות כרופא ומשורר, והסתבכותו הפלילית
בשובו לבוסניה במרץ 1977 עבד במרכז לחינוך מבוגרים על שם דורו דאקוביץ' בסרייבו.
בשנים 1979–1983 עבד בשירות הפסיכיאטרי של בית החולים הממלכתי קושבו של סרייבו.
קאראג'יץ' עסק באותה תקופה גם בכתיבת שירה והושפע על ידי הסופר הלאומן הסרבי דובריצה צ'וסיץ', לימים הנשיא הראשון של הרפובליקה הפדרלית של יוגוסלביה, שעודד אותו להיכנס לפוליטיקה.
זמן מה הוא התקרב לתנועה הירוקה ביוגוסלביה, ואז שמעו אותו אומר "בולשביזם הוא רע, אך הלאומנות היא גרועה מזה".
בשנת 1983 התחיל לעבוד בבית חולים בווזדובאץ, אחד הפרברים של בלגרד, אז בירת יוגוסלביה.
כמו כן בשנים 1983–1984 כיהן כ"פסיכולוג" של מועדון הכדורגל "הכוכב האדום" בלגרד.
יחד עם חבר מנהל של המפעל למכרות "אנרגואינווסט", בעזרת הלוואה ממשלתית לפיתוח החקלאות, הם בנו לעצמם בתים באתר הסקי פאלה על יד סרייבו.
שניהם נעצרו ב-1 בנובמבר 1984 בחשד למעילה, והוחזקו במעצר למשך 11 חדשים.
משפטו חודש אחרי תקופה וב-26 בספטמבר 1985 קאראג'יץ' נידון לשלוש שנות מאסר בגין מעילה מכספי הציבור.
מכיוון שנוקתה תקופת המעצר, בסופו של דבר לא ריצה את שאר העונש.
פעילותו הפוליטית בקרב הסרבים הבוסנים
בעידודם של דובריצה צ'וסיץ' ושל יובאן ראשקוביץ', מנהיגם של הסרבים בקרואטיה, קאראג'יץ' ייסד ב-1989 יחד עם אחרים את המפלגה הדמוקרטית הסרבית בבוסניה והרצגובינה.
שאיפת מפלגה זו הייתה הגנת האינטרסים של הסרבים הבוסנים ושל הסרבים בקרואטיה במקרה שהרפובליקות שבהן חיו היו מחליטות להיפרד מהפדרציה היוגוסלבית, ועל ידי כך לנתקן מסרביה.
במהלך ספטמבר 1991 החלה המפלגה הדמוקרטית הסרבית להכין תשתית לכמה אזורים אוטונומיים סרבים ברחבי בוסניה והרצגובינה.
הפרלמנט של בוסניה והרצגובינה הצביע על עצמאות הרפובליקה ב-15 באוקטובר 1991, ובעקבות זאת התכנסה ב-24 באוקטובר 1991 אספה סרבית נפרדת על מנת לייצג את הסרבים בבוסניה והרצגובינה.
בחודש הבא הסרבים של בוסניה קיימו משאל עם שהצביע ברוב גדול בעד הישארותם במדינה פדרלית יחד עם שאר המדינות עם רוב סרבי, סרביה ומונטנגרו, במסגרת יוגוסלביה.
בדצמבר 1991 הנהגת המפלגה של קאראג'יץ' הכינה תוכנית חשאית להשתלטות על כל הערים בבוסניה והרצגובינה על ידי הקמת ממשלי צללים ומטות מאבק, וגיוסם של הסרבים הנאמנים בשיתוף פעולה עם צבא העם היוגוסלבי.
ב-9 בינואר 1992 האספה הסרבית בוסנית הכריזה על "הרפובליקה של העם הסרבי בבוסניה והרצגובינה" – רפובליקה סרפסקה.
ב-28 בפברואר 1992 היא אימצה חוקה של רפובליקה זו שנועדה לכלול אזורים אוטונומיים סרבים, ערים וכפרים מיושבים בסרבים במדינה, אך גם אזורים שבהם הסרבים הפכו בהם למיעוט בעקבות רצח העם נגדם בימי מלחמת העולם השנייה.
כמו כן רפובליקה סרפסקה הכריזה עצמה כחלק מהמדינה הפדרלית היוגוסלבית.
ב-29 בפברואר 1992 וב-1 במרץ 1992 שלטונות בוסניה והרצגובינה קיימו משאל עם בנוגע לעצמאות כלפי יוגוסלביה.
סרבים רבים החרימו את משאל העם.
השתתפו בו 64% מבעלי זכויות ההצבעה, ו-98% מתוכם היו בעד ההתנתקות מיוגוסלביה.
ב-6 באפריל 1992 הכירו האומות המאוחדות בבוסניה והרצגובינה כמדינה עצמאית.
מספר חדשים מאוחר יותר הרפובליקה של העם הסרבי בבוסניה והרצגובינה נודעה בשמה המקוצר "רפובליקה סרפסקה" שבירתה באתר הנופש פאלה, על יד סרייבו.
ב-13 במאי 1992 נבחר קאראג'יץ' לנשיא הרפובליקה, ובתוקף התפקיד – גם המפקד העליון של צבאה.
במסגרת מגעים דיפלומטיים הוא נסע שלוש פעמים לאו"ם בפברואר ובמרץ 1993 וב-1994 למוסקבה.
זכה בתמיכה רחבה בקרב חוגים של הכנסייה הסרבית האורתודוקסית.
הוא כיהן בתפקיד עד 19 ביולי 1996.
משפטו בבית הדין הבינלאומי ליוגוסלביה לשעבר
נגד קאראג'יץ' הוצא צו מעצר בינלאומי בעוון פשעים נגד האנושות ורצח עם, אך במשך 12 שנה הוא נמלט מרודפיו.
ב-21 ביולי 2008 הודיע נשיא סרביה, בוריס טאדיץ', כי קאראג'יץ' נתפס, והובא בפני שופט חוקר של בית הדין לפשעי מלחמה בבלגרד.
בלכידתו היו מעורבים אנשי משרד הפנים הסרבי ואנשי סוכנות הביון והביטחון של סרביה.
ב-30 ביולי הועבר לבית הדין הפלילי הבינלאומי ליוגוסלביה לשעבר לצורך משפט.
במשפט ביקש קאראג'יץ' להגן על עצמו לבדו אך נעזר בכמה עורכי דין.
קאראג'יץ' עמד למשפט בפני לשכת משפט III.
ו העברה בלתי חוקית של אזרחים בגלל זהות דתית או לאומית.
ב-27 ביוני 2012 הוא זוכה מאשמת רצח עם נגד הערים של בוסניה והרצגובינה (סעיף 1) לאחר שטען טענת אין להשיב לאשמה על פי חוק 98bis של חוקי סדר הדין והראיות של בית הדין.
נותרו שאר 10 סעיפי האישום נגדו, אחד בנוגע לרצח עם על ידי אחריותו לטבח בסרברבניצה ועוד 9 סעיפים על פשעים נגד האנושות ופשעי מלחמה בימי מלחמת בוסניה.
ב-11 ביולי 2013 לשכת הערעורים ביטלה את הזיכוי מ-2012 והחזירה לכתבי האישום את הסעיף על רצח עם נגד ערי בוסניה והרצגובינה.
בינואר 2014 הופגש לצורך עימות עם הנאשם ראטקו מלאדיץ'.
ב-24 במרץ 2016 הורשע קאראג'יץ' באחריות לטבח סרברניצה, אך זוכה מסעיף אישום אחר שבו יוחסה לו אחריות לטבח בכפרים שונים בבוסניה (אותו סעיף ממנו זוכה ב-2012).
כן הורשע בתשעה סעיפי אישום אחרים.
בית הדין גזר עליו 40 שנות מאסר.
ב-20 במרץ 2019 נדחה ערעורו על ידי המנגנון השיורי הבינלאומי לבתי דין פליליים ועונשו הוחמר למאסר עולם.
ב-12 במאי 2021 מזכיר המדינה לענייני חוץ וחבר העמים דומיניק ראב הודיע שקאראג'יץ' ירצה את שארית מאסר העולם שלו בבריטניה.
רדווין (RADWIN) היא חברה ישראלית המפתחת, מייצרת ומשווקת מוצרי תקשורת ופתרונות לתעשיות התקשורת והטלקום.
היא נוסדה בשנת 1997 על ידי מנכ"ל החברה, שרון שר, והיא חלק מקבוצת רד-בינת.
משרדיה הראשיים של חברת רדווין ממוקמים ברמת החייל בתל אביב, בנוסף למשרדים נוספים ברחבי העולם, כולל בארצות הברית, בריטניה, ברזיל, אל סלוודור, סין, קולומביה, פולין, הודו, מקסיקו, פרו, הפיליפינים, סינגפור, דרום אפריקה, רוסיה, ספרד, ותאילנד.
רדווין עוסקת בפיתוח ובייצור הדור החדש של פתרונות מתקדמים לתקשורת אלחוטית רחבת פס.
רדווין מציעה פתרונות מודולריים, תחרותיים וכלכליים מאפשרים ללקוחותיה - ספקי התקשורת, פרישת תשתית המספקת מגוון רחב של שירותי טלפוניה ואינטרנט תוך שימוש במארז אחד.
החברה מוכרת תשתיות תקשורת בעולם בלמעלה מ-150 מדינות.
רדואן אל-חילו היה פוליטיקאי פלסטיני קומוניסטי שפעל בתקופת המנדט הבריטי, כיהן כמזכ"ל המפלגה הקומוניסטית של פלשתינה (פק"פ).
אל-חילו נולד ביפו למשפחה ענייה.
כבר מגיל 8 הוא נאלץ לעזור בפרנסת המשפחה.
בגיל 19 הצטרף למפלגה הקומוניסטית (פ.ק.פ), ונודע שם בשם "החבר מוסא".
במסגרת המפלגה למד קרוא וכתוב.
הוא למד במוסקבה במשך מספר חודשים ולאחר מכן עבד בעבודות מזדמנות.
בשנת 1934 מונה למזכ"ל הפק"פ.
באותה תקופה היה בן-זוגה של שמחה צברי, מספר שתיים במפלגה.
תחת הנהגתו המפלגה עברה תהליך של "ערביזציה" שמשמעו העברת ההנהגה לידיים ערביות והפיכת המפלגה למפלגה לאומית-פלסטינית בעלת מצע קומוניסטי, הוא תמך במרד הערבי הגדול (פרץ בשנת 1936) כהתקוממות אנטי-אימפריאליסטית אולם לטענתו הוא התנגד לפעילות הטרור שננקטה על ידי כמה מחברי המפלגה.
במהלך כהונתו כמזכ"ל המפלגה, ישב בכלא בשנים 1939–1941, ובתקופה זו הנהיגה את המפלגה חברתו לחיים, שמחה צברי.
בשנת 1941 נעצר אל-חילו ושוחרר כעבור שנה.
הוא כיהן כמזכ"ל הפק"פ עד 1943, אז התפוררה המפלגה והחברים הערבים עזבוה כדי להקים את "הליגה לשחרור לאומי", שעמד בראשה, בספטמבר 1943.
חילו נשא לאישה יהודיה מבודפשט, שילדה לו שלוש בנות.
ב-1948 עזבה האישה עם הבנות להונגריה.
לאחר מלחמת העצמאות השתקע ביריחו ונשא לאישה פליטה כמוהו מיפו.
כמו יתר הקומוניסטים הערבים שחיו ביהודה ושומרון תחת שלטון ירדן אל-חילו הצטרף למפלגה הקומוניסטית הירדנית אולם סולק משורותיה בשנת 1952 כתוצאה מסכסוכים פנימיים.
רדומיר אנטיץ' (בסרבית: Радомир Антић; 22 בנובמבר 1948 – 6 באפריל 2020) היה כדורגלן ומאמן כדורגל סרבי.
אנטיץ' החל את קריירת המשחק שלו בקבוצת סלובודה יוזישצ'ה, ממנה עבר אל פרטיזן בלגרד בה בילה את מרבית הקריירה שלו.
בקיץ 1976 חתם בקבוצת פנרבחצ'ה הטורקית.
לאחר שנתיים באיסטנבול עבר אנטיץ' לקבוצת ריאל סרגוסה מהליגה הספרדית.
בשנת 1980 עבר לקבוצת לוטון טאון, שם שיחק עד שנת 1984. במאי 1983, כבש אנטיץ' שער במחזור הסיום בפרמייר ליג נגד קבוצת מנצ'סטר סיטי אשר השאיר את לוטון בליגה, אך הוריד את הסיטי.
קבוצתו הראשונה של אנטיץ' כמאמן הייתה ריאל סרגוסה, אשר בשורותיה גם שיחק כשנתיים.
במרץ 1991 מונה אנטיץ' למאמנה של ריאל מדריד במקומו של אלפרדו די סטפנו, וב-12 המשחקים אשר אימן באותה העונה הצליח להעלות את הקבוצה מהמקום השביעי אל המקום השלישי אשר מוביל לגביע אופ"א.